smcproject/ml-wiki-sentences huggingface dataset:
സർപ്പാരാധനയ്ക്കും അരത്തം കലക്കി ഉഴിയാറുണ്ട്.
മണ്ണാർശാല നാഗക്ഷേത്രത്തിലെ ആയില്യത്തിന് പൂജാരിണികൾ ഉരുളികളിൽ അരത്തം കലക്കിവയ്ക്കാറുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അരത്തം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അരനാഥൻ ഇംഗ്ലീഷ് വിലാസം https://ml.wikipedia.org/wiki/Aranatha
പതിനെട്ടാമത്തെ ജൈനതീർത്ഥങ്കരനാണ് അരനാഥൻ (ഹിന്ദി: अरनाथ जी ).
ഇക്ഷ്വാകുവംശത്തിലെ മഹാരാജാവ് സുഗർശനന്റെയും മഹാറാണി മിത്രാദേവിയുടെയും പുത്രനാനായാണ് അരനാഥൻ ജനിച്ചത്.
ഇന്നത്തെ ഉത്തർപ്രദേശിലെ ഹസ്തിനപുരമാണ് ജനനസ്ഥലം.
അവലംബം ↑ p.31
അരനാഴികനേരം (നോവൽ)
മലയാള സാഹിത്യകാരനായ പാറപ്പുറത്ത് എഴുതിയ നോവലാണ് അരനാഴികനേരം .
1967-ൽ പ്രസിദ്ധീകരിച്ച ഈ കൃതി, 1968-ലെ കേരള സാഹിത്യ അക്കാദമി അവാർഡ് നേടിയിട്ടുണ്ട്.
അഞ്ച് മക്കളും അവരുടെ മക്കളുമടങ്ങിയ വലിയ ഒരു കുടുംബത്തിലെ വൃദ്ധനും അവശനുമായ കാരണവർ  കുഞ്ഞോനാച്ചന്റെ സ്മരണകളിലൂടെയാണ് നോവലിസ്റ്റ് കഥ ഏറെയും പറയുന്നത്.
ഭക്തനും തന്റേടിയുമായ കുഞ്ഞേനാച്ചൻ സ്നേഹം കൊണ്ടും ശാസന കൊണ്ടും മക്കളെ നേർവഴിക്കുനടത്തുന്നു.
സാഹചര്യങ്ങളുടെ സമ്മർദ്ദത്തിൽ ധാരാളം തെറ്റുകൾ ചെയ്യുന്നുണ്ടെങ്കിലും വഴക്കിട്ടാലും ആത്യന്തികമായി കുടുംബസ്നേഹവും നന്മയും ഉള്ളവരാണ് എല്ലാവരും.
സാഹചര്യങ്ങൾക്കനുസരിച്ച് ബൈബിളിൽ നിന്ന്  വചനങ്ങൾ ഉദ്ധരിക്കുന്ന ശൈലികുഞ്ഞേനാച്ചൻ എന്ന കഥാപാത്രത്തെ മിഴിവുള്ളതാക്കുന്നു സി. പോൾ വർഗ്ഗീസ് Time to Die എന്ന പേരിൽ ഈ നോവൽ ഇംഗ്ലീഷിലേക്ക് മൊഴിമാറ്റിയിട്ടുണ്ട്.
ഈ നോവൽ ഇതേ പേരിൽ ചലച്ചിത്രമാക്കിയിട്ടുമുണ്ട്.
കൊട്ടാരക്കര ശ്രീധരൻ നായരായിരുന്നു പ്രധാനകഥാപാത്രമായ കുഞ്ഞോനാച്ചനായി വേഷമിട്ടത്.
"സമയമാം രഥത്തിൽ ഞാൻ സ്വർഗ്ഗയാത്രചെയ്യുന്നു" എന്നുതുടങ്ങുന്ന ക്രൈസ്തവ പ്രാർത്ഥനാഗാനം ജി. ദേവരാജന്റെ സംഗീതാവിഷ്കരണത്തിൽ പി. ലീലയും മാധുരിയും ചേർന്നുപാടിയത് ഈ ചിത്രത്തിൽ ഉപയോഗിച്ചിട്ടുണ്ട്.
നോവലും സിനിമയും
ചില വെത്യാസങ്ങളോടെ ആണ് നോവൽ സിനിമ ആക്കിയിട്ടുള്ളത്.
ഏറ്റവും പ്രധാനമായ വൈജാത്യം അവസാനത്തിൽ ആണ്.
അപ്പച്ചനെ കൊന്നതാണെന്നറിഞ്ഞ ദീനാമ്മ അപ്പച്ചന്റെ ശരീരത്തിൽ വീണുവിലപിക്കുന്നതായാണ് നോവലിൽ കാണുന്നത് എങ്കിൽ സിനിമയിൽ ബാക്കിയുള്ള കറുപ്പുകഴിച്ചവൾ ദേഹം വെടിയുന്നു.
സാഹചര്യങ്ങൾ കൊണ്ട് തെറ്റുകൾ ചെയ്യുന്ന, അതിൽ താൽക്കാലികവിഷമങ്ങളല്ലാതെ അതിൽ വലിയ പാപബോധം ഇല്ലാത്ത മനുഷ്യരാണ് പാറപ്പുറത്തിന്റെ കഥാപാത്രങ്ങൾ എന്നതിനാൽ നോവലിന്റെ അന്ത്യഭാഗം കൂടുതൽ ആകർഷകമാണ്.
നോവലിലെ പല അപ്രധാനകഥാപാത്രങ്ങളെയും സിനിമയിൽ ഒഴിവാക്കിയിട്ടുണ്ട്.
അതുകൊണ്ട് തന്നെ നോവലിൽ രാജൻ അളിയനായ സണ്ണിയോടൊപ്പം  പെണ്ണുകാണാൻ പോകുന്നത്.
സിനിമയിൽ അത് അമ്മാച്ചന്റെ കൂടെയാണ് പെണ്ണുകാണുന്നത്.
കാർത്തികപ്പള്ളിക്കാരൻ അച്ചൻ എന്ന കഥാപാത്രത്തെ എന്തിനെന്നറിയില്ല സിനിമയിൽ കോഴഞ്ചേരിൽ അച്ചൻ എന്നാണ് കാണുന്നത്.
നോവലിൽ കുഞ്ഞേനാച്ചൻ മക്കളുടെ വീടുകളിൽ പോകുന്നു എന്ന പറയുന്നുണ്ടെങ്കിലും നോവലിൽ ആദ്യപുത്രനായ കീവറീച്ചന്റെ വീട്ടിൽ പോയിവരുന്നവഴിക്ക് വീഴ്ച സംഭവിച്ച് കിടപ്പിലാകുന്ന കുഞ്ഞേനാച്ചൻ പിന്നെ വീടുകളിൽ പോകുന്നതായി വർണിക്കുന്നില്ല.
എന്നാൽ ചലച്ചിത്രത്തിൽ എല്ലാ വീടുകളും കാണിക്കുന്നുണ്ട്.
സന്ദർഭങ്ങൾക്കനുസരിച്ച് ബൈബിൾ വാക്യങ്ങൾ ഉദ്ധരിക്കുന്ന കുഞ്ഞേനാച്ചൻ,  രാജന്റെ വിവാഹത്തിൽ പള്ളിവ്യവഹാരങ്ങൾ ഭാവനയിൽ കാണുന്ന കുഞ്ഞേനാച്ചൻ, ഇതുപോലെ നോവലിന്റെ സൗന്ദര്യങ്ങൾ പലതും സിനിമയിൽ അസാധ്യമാകുന്നു.
മൊത്തത്തിൽ  കാഴ്ചയുടെ സാധ്യതകൾക്കുമുമ്പിൽ പാറപ്പുറത്തിന്റെ രചനാഭംഗി ഉയർന്നുനിൽക്കുന്ന  അനുഭവമാണ് ഉണ്ടാകുന്നത്.
ആസ്വാദനം അവലംബം ↑ ↑ aranazhikanera+thin+aranutand-newsid-68665083 ↑ University Librarieis, University of Washington, A Bibliography of Malayalam Literature in English Translation - http://www.lib.washington.edu/subject/southasia/guides/malayalam.html#fic Archived 2009-03-03 at the Wayback Machine .
അരപാഹോ ദേശീയ വനം
അരപാഹോ ദേശീയ വനം അമേരിക്കൻ ഐക്യനാടുകളിൽ കൊളറാഡോ സംസ്ഥാനത്തിൻറെ വടക്ക്-മധ്യ ഭാഗത്ത് സ്ഥിതി ചെയ്യുന്ന ഒരു ദേശീയ വനമാണ്.
കൊളറാഡോയിലെ ഫോർട്ട് കോളിൻസിലെ യു.എസ്. ഫോറസ്റ്റ് സർവീസ് ഓഫീസിൽ നിന്ന് റൂസ്‌വെൽറ്റ് ദേശീയവനം , പാവ്നീ നാഷണൽ ഗ്രാസ്‌ലാൻഡ് എന്നിവയോടൊപ്പം സംയുക്തമായി ഈ പ്രദേശം നിയന്ത്രിക്കപ്പെടുന്നു.
ഇവിടുത്തെ വന്യജീവി സങ്കേതം എല്ലായിനം പക്ഷികൾക്കും സസ്തനികൾക്കും സംരക്ഷണം നൽകുന്നു.
1,730,603 ഏക്കർ (7,004 ചതുരശ്ര കിലോമീറ്റർ) വിസ്തീർണ്ണമുള്ള ഈ സംയോജിത വിഭാഗത്തെ വനംവകുപ്പ് ARP (അരപാഹോ, റൂസ്‌വെൽറ്റ്, പാവ്നീ) എന്ന് ചുരുക്കി സൂചിപ്പിക്കുന്നു.
അരപാഹോ ദേശീയ വനത്തിൻറെ മാത്രം വിസ്തൃതി 723,744 ഏക്കർ (2,929 ചതുരശ്ര കിലോമീറ്റർ) ആണ്.
ഡെൻവറിന് പടിഞ്ഞാറ്, ഫ്രണ്ട് റേഞ്ചിൽ, ഭൂഖണ്ഡാന്തര വിഭജനത്തിലൂടെ കടന്നുപോകുന്ന റോക്കി മലനിരകളിലാണ് ഈ ദേശീയ വനം സ്ഥിതി ചെയ്യുന്നത്.
മുമ്പ് കൊളറാഡോയുടെ കിഴക്കൻ സമതലങ്ങളിൽ അധിവസിച്ചിരുന്ന തദ്ദേശീയ അമേരിന്ത്യൻ വംശമായിരുന്ന അരപാഹോ ഗോത്രത്തിൻറെ പേരിൽ അറിയപ്പെടുന്ന ഇത് 1908 ജൂലൈ 1 ന് പ്രസിഡന്റ് തിയോഡോർ റൂസ്‌വെൽറ്റാണ് സ്ഥാപിച്ചത്.
കൊളറാഡോ നദിയുടെയും സൗത്ത് പ്ലാറ്റ് നദിയുടെയും മുകൾത്തട്ടിലുള്ള ഉന്നത റോക്കി പർവ്വതനിരകളുടേയും നദീതടങ്ങളുടെയും ഒരു ഭാഗവും ഈ വനത്തിൽ ഉൾപ്പെടുന്നു.
ഈ വനം പ്രധാനമായും ഗ്രാൻഡ്, ക്ലിയർ ക്രീക്ക് കൗണ്ടികളിലാണെങ്കിലും, ഗിൽപിൻ, പാർക്ക്, റൗട്ട്, ജാക്സൺ, ജെഫേഴ്സൺ തുടങ്ങിയ അയൽ  കൗണ്ടികളിലേക്കും വ്യാപിച്ചുകിടക്കുന്നു.
ഗ്രാൻബിയിലും ഐഡഹോ സ്പ്രിംഗ്സിലും ഇതിൻറെ പ്രാദേശിക ജില്ലാ റേഞ്ച് ഓഫീസുകൾ സ്ഥിതിചെയ്യുന്നു.
അവലംബം ↑ Table 6 - NFS Acreage by State, Congressional District and County - United States Forest Service - September 30, 2007
അരനാടർ ഇംഗ്ലീഷ് വിലാസം https://ml.wikipedia.org/wiki/Aranadar ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
മലപ്പുറം ജില്ലയിൽ കണ്ടു വരുന്ന ആദിവാസി വിഭാഗമാണ് അരനാടർ .
കേരളത്തിലെ തന്നെ ഏറ്റവും പ്രാകൃതരായ ഗിരിവർഗക്കാരിലൊന്നാണ് അരനാടർ .
വേട്ടയാടിയും വനവിഭവങ്ങൾ ശേഖരിച്ചുമാണ് ഇവർ കഴിഞ്ഞിരുന്നത് .
ഇന്ന് ഇവരുടെ സ്ഥിതി ഏറെക്കുറെ മെച്ചപ്പെട്ടിട്ടുണ്ട്.
നിലമ്പൂർ താലൂക്കിലെ വഴിക്കടവ്, കരുളായി, എടക്കര, ശങ്കരകുളം, പോത്ത്കല്ല് തുടങ്ങിയ പ്രദേശങ്ങളിൽ ഇവരുടെ 'പിര'കൾ കാണാം.
താമസസ്ഥലത്തെ ഇവർ ചെമ്മം എന്നു വിളിക്കുന്നു.
പണ്ടു കാലത്ത് ഇലകൾ ധരിച്ചിരുന്ന ഇവർ ഇപ്പോൾ മുണ്ടുടുക്കുന്നു.
മക്കത്തായ സമ്പ്രാദമാണ് ഇവർക്കിടയിൽ പ്രാചാരത്തിലുള്ളത്.
പെൺകുട്ടികളെ സംബന്ധിച്ച് തെരണ്ടു കല്യാണം പ്രധാനമാണ്.
ഏഴു ദിവസത്തോളം ചടങ്ങുകൾ നീണ്ടുനിൽക്കും.
കല്യാണത്തിന് ചിലർ താലി ഉപയോഗിക്കും.
തോടകളും മണികളും ചരടിൽ കോർത്തതാണ് താലി.
മരിച്ചാൽ ചൂടു വെള്ളം കൊണ്ടു കുളിപ്പിച്ചേ അവർ ശവം മറവു ചെയ്യാറുള്ളൂ.
ആട്ടംവെയ്പ് എന്നൊരു പരേതക്രിയ ഇവർക്കിടയിലുണ്ട്.
അവലംബം ↑ ↑ {{ cite book }} : | access-date= requires | url= ( help ) ; | edition= has extra text ( help )
കേരളത്തിലെ ആദിവാസികൾ
• അടിയർ • അരണാടർ • ആളാർ • എരവള്ളർ • ഇരുളർ • കാടർ • കനലാടി • കാണിക്കാർ • കരവഴി • കരിംപാലൻ • കാട്ടുനായ്ക്കർ • കൊച്ചുവേലൻ • കൊറഗർ • കുണ്ടുവടിയർ • കുറിച്യർ • കുറുമർ • ചിങ്ങത്താൻ • ചെറവർ‌ • മലയരയൻ • മലക്കാരൻ • മലകുറവൻ • മലമലസർ • മലപ്പണ്ടാരം • മലപണിക്കർ • മലപ്പുലയർ • മലസർ • മലവേടർ • മലവേട്ടുവർ • മലയടിയർ • മലയാളർ • മലയർ • മണ്ണാൻ • മറാട്ടി • മാവിലർ • മുഡുഗർ • മുള്ളക്കുറുമർ • മുള്ളുവക്കുറുമൻ • മുതുവാൻ • നായാടി • പളിയർ • പണിയർ • പതിയർ • ഉരിഡവർ • ഊരാളിക്കുറുമർ • ഉള്ളാടർ • തച്ചനാടൻ മൂപ്പൻ • വിഴവർ • ചോലനായ്ക്കർ
അരപ്പട്ട കെട്ടിയ ഗ്രാമത്തിൽ ഇംഗ്ലീഷ് വിലാസം https://ml.wikipedia.org/wiki/Arappatta_Kettiya_Gramathil
പി. പത്മരാജൻ രചനയും സംവിധാനവും നിർവ്വഹിച്ച് 1986-ൽ പുറത്തിറങ്ങിയ മലയാളചലച്ചിത്രമാണ് അരപ്പട്ട കെട്ടിയ ഗ്രാമത്തിൽ .
മമ്മൂട്ടി , നെടുമുടി വേണു , അശോകൻ , സുകുമാരി ,   ഗോമതി, സൂര്യ , ഉണ്ണിമേരി , ജഗതി ശ്രീകുമാർ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.
തന്റെ തന്നെ ചെറുകഥയെ ആസ്പദമാക്കിയാണ് പത്മരാജൻ ഈ ചിത്രത്തിന്റെ തിരക്കഥ രചിച്ചത്.
മാളുവമ്മ എന്ന കഥാപാത്രത്തിന് സുകുമാരിക്ക് മികച്ച സഹനടിക്കുള്ള കേരളസംസ്ഥാന ചലച്ചിത്രപുരസ്കാരവും കേരള ഫിലിം ക്രിട്ടിക്സ് പുരസ്കാരവും ലഭിച്ചു.
സക്കറിയയുടെ ( മമ്മൂട്ടി ) നേതൃത്വത്തിൽ മൂന്നു ചെറുപ്പക്കാർ ഒരു ചെറിയ ഗ്രാമത്തിലുള്ള 'മാളുവമ്മയുടെ വീട്' എന്നറിപ്പെടുന്ന വേശ്യാലയത്തിലേക്ക്  പോകുന്നു.
അവർ അവിടെ വിവിധ നേരമ്പോക്കുകളിൽ ഏർപ്പെട്ടു കഴിയുന്ന അവസരത്തിൽ ആ വേശ്യാലയത്തിലെ ഇളയതും സുന്ദരിയുമായ ഗൌരിക്കുട്ടിയെ (ഗോമതി) ഒരു കൂട്ടം ആളുകൾ കടത്തിക്കൊണ്ടു പോകുവാൻ ശ്രമിക്കുന്നു.
മൂന്നു ചെറുപ്പക്കാരിലെ ഏറ്റവും ഇളയ ആളായ ബിലാലിന് ( അശോകൻ ) ആ പെൺകുട്ടിയോട് ഇഷ്ടം തോന്നുന്നതോടെ കാര്യങ്ങൾ കൂടുതൽ സങ്കീർണ്ണമാകുന്നു.
അയാളുടെ ഈ ഇഷ്ടം കൂടെ വന്നവർ മനസ്സിലാക്കുന്നതോടെ അവർ അയാളുടെ കൂടെ നിൽക്കാനും ശത്രുക്കൾക്കെതിരെ പൊരുതാനും തയ്യാറാകുന്നു.
അഭിനേതാക്കൾ മമ്മൂട്ടി – സക്കറിയ നെടുമുടി വേണു – ഗോപി അശോകൻ – ബിലാൽ വി.പി. രാമചന്ദ്രൻ – ജോസഫ് സുകുമാരി – മാളുവമ്മ ഗോമതി - ഗൌരിക്കുട്ടി സൂര്യ - പൊട്ടി കനകലത – ശ്രീദേവി ഉണ്ണിമേരി – ദേവകി ജഗതി ശ്രീകുമാർ – ഭാസി കുഞ്ഞാണ്ടി – മൂപ്പൻ അച്ചൻകുഞ്ഞ് – നാരായണൻ കൃഷ്ണൻകുട്ടി നായർ – കേശവ മേനോൻ റഷീദ് – സുലൈമാൻ തിലകൻ – വിശ്വംഭരൻ കൊതുകു നാണപ്പൻ – വെയിറ്റർ ഫിലോമിന പൂജപ്പുര രാധാകൃഷ്ണൻ പുറത്തേക്കുള്ള കണ്ണികൾ അരപ്പട്ട കെട്ടിയ ഗ്രാമത്തിൽ ഇന്റർനെറ്റ് മൂവി ഡാറ്റാബേസിൽ അരപ്പട്ട കെട്ടിയ ഗ്രാമത്തിൽ -  മലയാളം മൂവി മ്യൂസിക് ഡാറ്റാബേസ് (എംത്രീഡിബി.കോം) അരപ്പട്ട കെട്ടിയ ഗ്രാമത്തിൽ – മലയാളസംഗീതം.
അരണാടർ
മലപ്പുറം ജില്ലയിലെ ഏറനാട് താലൂക്കിൽ കാണപ്പെടുന്ന ഒരു ആദിവാസിവർഗമാണ് അരണാടർ .
ഏറനാടൻ എന്നത് അരണാടനായി മാറിയതാണെന്ന് പറയപ്പെടുന്നു.
ഏറനാട്ടിലെ ആദിമനിവാസികൾ ഇവരാണെന്നാണ് ചില ചരിത്രകാരന്മാരുടെ അഭിപ്രായം.
തമിഴും മലയാളവും കലർന്നതാണ് ഭാഷ.
കേരളത്തിലെ ഏറ്റവും പ്രാകൃതരായ ഗിരിവർഗക്കാരിൽ ഒന്നാണ് അരണാടർ.
നാമമാത്രമാണ് ഇവരുടെ വസ്ത്രധാരണം.
കൃഷി, കന്നുകാലിവളർത്തൽ എന്നിവ ചെയ്യാറില്ല.
നായട്ടും വനവിഭവങ്ങൾ ശേഖരിക്കലുമാണ് പ്രധാന തൊഴിൽ.
പാമ്പുപിടിത്തം ഇവരുടെ ഇഷ്ട വിനോദമാണ്.
മലമ്പാമ്പിന്റെ ഇറച്ചി ഇഷ്ട ഭക്ഷണവും.
പാമ്പിന്റെ തോൽ വിൽക്കുകയും ചെയ്യും.
പുല്ല് മേഞ്ഞ കുടിലുകളിലാണ് താമസം.
മൂപ്പനില്ലാത്ത വർഗമാണ് അരണാടർ.
മറ്റ് ആദിവാസി വർഗങ്ങളേപ്പോലെ മൃഗങ്ങളേയും വൃക്ഷങ്ങളേയും ആരാധിക്കുന്ന പതിവും ഇവർക്കില്ല.
അരത്തളി
പ്രസിദ്ധമായ നാലു തളികൾക്കു പുറമേ കൊടുങ്ങല്ലൂരിൽ ഉണ്ടായിരുന്ന ഒരു ക്ഷേത്രമാണ് അരത്തളി.
ഇംഗ്ലീഷ്:Arathali.
ചേരമാൻ പെരുമാളിന്റെ പ്രത്യേക ക്ഷേത്രമായിരുന്നു അരത്തളി (അരചർതളി).
തിരുവഞ്ചിക്കുളം ക്ഷേത്രത്ഥിനു തൊട്ടുപടിഞ്ഞാറ് കൊടുങ്ങല്ലൂർ രാജാക്കന്മാരുടെ പണ്ടത്തെ രാജധാനി ഉണ്ടായിരുന്ന പറമ്പിലുള്ള ശിവക്ഷേത്രം ആണ് അരത്തളി.
രാജാക്കന്മാര നാലു തളിയാതിരിമാരെ കണ്ടീരുന്നതിവിടെ വച്ചാണ്.
എ.വി. നോഡ് ഇംഗ്ലീഷ് വിലാസം https://ml.wikipedia.org/wiki/Atrioventricular_node ഏട്രിയോവെൻട്രിക്കുലാർ നോഡ് ഹൃദയത്തിലെ ആവേഗപ്രസരണ വ്യവസ്ഥ.
AV നോഡ് കാണുക ഹൃദയത്തിലെ ആവേഗപ്രസരണ വ്യവസ്ഥ ലാറ്റിൻ നോഡസ് ഏട്രിയോവെൻട്രിക്കുലാരിസ് ശുദ്ധരക്തധമനി ഏട്രിയോവെൻട്രിക്കുലാർ നോഡൽ ധമനി Dorlands/Elsevier n_09/12576113
വലത്തേ ഏട്രിയത്തിന്റെ പിൻഭിത്തിയിൽ ത്രിദളവാൽവിന് തൊട്ടുപിന്നിലായി കാണപ്പെടുന്ന ഭാഗമാണ് ഏട്രിയോവെൻട്രിക്കുലാർ അഥവാ A-V നോഡ് .
ഇടത്തേ വാഗസ് നാഡി ഇതിലേയ്ക്ക് വന്നുചേരുന്നു.
എസ്.ഏ.
നോഡിന്റെ ഘടന തന്നെയാണിതിനെങ്കിലും P കോശങ്ങളുടെ എണ്ണത്തിൽ കുറവുണ്ട്.
ഏട്രിയങ്ങളും വെൻട്രിക്കിളുകളും ഏട്രിയോ വെൻട്രിക്കുലാർ ഭിത്തിമൂലം  പരസ്പരം വേർതിരിയപ്പെട്ടിട്ടുള്ളതിനാൽ ഏട്രിയത്തിനും വെൻട്രിക്കിളുകൾക്കുമിടയിൽ ആവേഗസഞ്ചാരത്തിനുള്ള ഒരേയൊരു മാർഗ്ഗമാണ് ഏ.
വി.നോഡും ബണ്ടിൽ ഓഫ് ഹിസും.
വി.നോഡിലെത്തുന്ന ആവേഗങ്ങൾ 0.08 മുതൽ 0.1 സെക്കൻഡുകൾ അവിടെ താമസിച്ച ശേഷമാണ് ബണ്ടിൽ ഓഫ് ഹിസിലേയ്ക്ക് അയയ്ക്കപ്പെടുന്നത്.
(AV നോഡൽ ഡിലേ).
ഇത് ഏട്രിയത്തിലെ മുഴുവൻ രക്തവും വെൻട്രിക്കിളുകളിലേയ്ക്കൊഴുകുന്നത് ഉറപ്പുവരുത്തുന്നു.
കുറഞ്ഞ സംവഹനപ്രവേഗവും കനക്കുറവുള്ള തന്തുക്കളും ബഹുശാഖാസ്വഭാവവും സമീപസ്ഥകോശങ്ങൾക്കിടയ്ക്ക് ചുരുക്കം ഗ്യാപ്പ് ജങ്ഷനുകൾ മാത്രമുള്ളതും ഇതിന് കാരണമാകുന്നു.
എ.വി. ഗോപിനാഥ് ഇംഗ്ലീഷ് വിലാസം https://ml.wikipedia.org/wiki/A.
V._Gopinath
കേരളത്തിലെ ഒരു പൊതുപ്രവർത്തകനും ആലത്തൂർ നിയമസഭാമണ്ഡലത്തെ പ്രതിനിധികരിച്ച വ്യക്തിയുമാണ് എ.വി. ഗോപിനാഥ് .
പാലക്കാട് ജില്ലയിലെ പെരുങ്ങോട്ടുകുറിശ്ശി സ്വദേശിയാണ്.
അധികാരസ്ഥാനങ്ങൾ KPCC എക്സിക്യൂട്ടീവ് അംഗം പരുത്തിപ്പുള്ളി ക്ഷീരോത്പാദന സഹകരണ സംഘം ഡയറക്ടർ പെരുങ്ങോട്ടുകുറിശ്ശി സഹകരണ ബാങ്ക് പ്രസിഡൻ്റ് ഗ്രാമപഞ്ചായത്തിൻ്റെ ആറാം വാർഡ് അംഗം - 2020 മുതൽ പെരുങ്ങോട്ടുകുറിശ്ശി ഗ്രാമപഞ്ചായത്ത് പ്രസിഡന്റ് (1979-95, 2000-05, 2015-2020) പാലക്കാട് ജില്ലാ കോൺഗ്രസ് അദ്ധ്യക്ഷൻ (2007-2009) പാലക്കാട് ജില്ലാ കോൺഗ്രസ് കമ്മിറ്റി ജനറൽ സെക്രട്ടറി (2002-2007) തൊഴിലാളി യൂണിയൻ പ്രസിഡൻറ് - മാരിക്കോ, കാംക്കോ, റുബ്ഫില്ല etc. കഞ്ചിക്കോട് (2002-2015) പാലക്കാട് ജില്ലാ യൂത്ത് കോൺഗ്രസ് പ്രസിഡൻ്റ് (1984-1988) പാലക്കാട് ജില്ലാ യൂത്ത് കോൺഗ്രസ് സെക്രട്ടറി (1979-1984) KSU ആലത്തൂർ താലൂക്ക് പ്രസിഡൻറ് തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 1991 ആലത്തൂർ നിയമസഭാമണ്ഡലം എ.വി. ഗോപിനാഥ് കോൺഗ്രസ് (ഐ.) യു.ഡി.എഫ്. [[]] സി.പി.ഐ.എം. , എൽ.ഡി.എഫ്. അവലംബം ↑ ↑ http://www.keralaassembly.org
എ.വി. ശ്രീകണ്ഠപൊതുവാൾ ഇംഗ്ലീഷ് വിലാസം https://ml.wikipedia.org/wiki/A.
V._Sreekanta_poduval
മലയാള കവിയും നാടകകൃത്തും രാഷ്ട്രീയ പ്രവർത്തകനുമായിരുന്നു എ.വി. ശ്രീകണ്ഠപൊതുവാൾ (14 ആഗസ്റ്റ് 1910 - 5 ജൂൺ 1999).
ഉപ്പുസത്യഗ്രഹത്തോടനുബന്ധിച്ച് , പയ്യന്നൂരിൽ അണിയറയിൽ പ്രവർത്തിച്ചിരുന്നവരിൽ പ്രമുഖൻ പൊതുവാൾ ആയിരുന്നു.
പയ്യന്നൂരിനു കിഴക്ക് കൈതപ്രം പ്രദേശത്തെ കരിങ്കച്ചാൽ ഗ്രാമമാണ് ജന്മദേശം.
അച്ഛൻ പുത്തലത്ത് രാമപെ്പാതുവാൾ.
അമ്മ അറയുള്ളവീട്ടിൽ പോത്രംഅമ്മ.
രാമപെ്പാതുവാൾ കൃഷിക്കാരനും ജ്യോതിഷിയും ആയിരുന്നു.
കുട്ടിക്കാലത്ത് പയ്യന്നൂർ മിഷൻസ്‌കൂളിലും അല്പകാലം ശ്രീകണ്ഠപെ്പാതുവാൾ പഠിച്ചു എങ്കിലും പ്രധാനമായും വിദ്യാഭ്യാസം ഗുരുകുലരീതിയിൽ അച്ഛന്റെ കീഴിൽ ആയിരുന്നു.
അച്ഛന്റെ സുഹൃത്തായിരുന്ന എടയ്ക്കാട്ടില്‌ളത്ത് നമ്പൂതിരിപ്പാടിന്റെ ആവശ്യപ്രകാരം കുറച്ചുകാലം ഇല്‌ളത്ത് കുട്ടികളുടെ അദ്ധ്യാപകനായി പൊതുവാൾ.
ഇല്‌ളത്ത് ധാരാളം പുസ്തകങ്ങൾ ഉണ്ടായിരുന്നു.
അവ പൊതുവാൾ വായിച്ചു തീർത്തു.
പിന്നീട് പയ്യന്നൂർ കുമാരവിലാസിനി സംസ്‌കൃതപാഠശാലയിൽ ഒരു കൊല്ലം അദ്ധ്യാപകനായി.
1934ൽ കുറച്ചുകാലം റങ്കൂണിൽ .
തിരികെനാട്ടിലെത്തി കോൺഗ്രസ് പ്രവർത്തനങ്ങളിൽ മുഴുകി.
സ്വാതന്ത്ര്യ സമര സേനാനി
ഉപ്പുസത്യഗ്രഹത്തോടനുബന്ധിച്ച്, പയ്യന്നൂരിൽ അണിയറയിൽ പ്രവർത്തിച്ചിരുന്നവരിൽ പ്രമുഖൻ പൊതുവാൾ ആയിരുന്നു.
ഗുരുവായൂർസത്യഗ്രഹകാലത്ത് പയ്യന്നൂരിൽ നിന്ന് കണ്ണൂർക്കും , പട്ടാമ്പിയിൽ നിന്ന് ഗുരുവായൂർക്കും പുറപ്പെട്ട കാൽനടജാഥയിൽ പൊതുവാൾ അംഗമായിരുന്നു.
പയ്യന്നൂരിൽ മദ്യഷാപ്പ് പിക്കറ്റു ചെയ്തു.
ക്വിറ്റ് ഇന്ത്യാ സമരകാലത്ത് ഒളിവിലിരുന്ന് പ്രവർത്തിച്ചു.
എന്നാൽ ഒരു മാസത്തിനകം അദ്ദേഹത്തെ അറസ്റ്റ് ചെയ്ത് കഠിനതടവിന് ശിക്ഷിച്ചു.
ആലിപുരം ജയിലിൽ ഒന്നരവർഷം ശിക്ഷ അനുഭവിച്ചു.
കോൺഗ്രസ് നിരോധിക്കപെ്പട്ടിരുന്ന കാലത്തും, കോൺഗ്രസ് നേതൃത്വത്തിലുള്ള കർഷക പ്രക്ഷോഭണങ്ങളിൽ ശ്രീകണ്ഠപ്പൊതുവാളിന് പങ്കുണ്ടായിരുന്നു.
ബംഗാൾ ദുരിതനിവാരണ ഫണ്ട് , കീഴരിയൂർ ബോംബുകേസ് സഹായഫണ്ട് എന്നിവയിലേയ്ക്ക് ധനശേഖരണം നടത്തി.
ഗ്രാമത്തിലെ തൊഴിലില്ലായ്മ പരിഹരിക്കുവാൻ ഗാന്ധിയൻ രീതിയിൽ ചില പ്രവർത്തനങ്ങൾ ആരംഭിച്ചു.
പാവപ്പെട്ട മുസ്‌ളീം സ്ത്രീകൾക്ക് വീട്ടിലിരുന്ന് നടത്താവുന്ന നൂൽനൂൽപ്പ് , നെയ്ത്ത് എന്നിവ പ്രചരിപ്പിച്ചു.
അവിലിടി പ്രസ്ഥാനം , എന്നൊന്ന് വീട്ടുതൊഴിലിന്റെ ഭാഗമായി തുടങ്ങി.
പയ്യന്നൂരിൽ കേരളകലാസമിതി സ്ഥാപിച്ച് സ്വാതന്ത്ര്യബോധം വളർത്തുന്നതിന് സഹായകമായ പല നാടകങ്ങളും തുള്ളലുകളും അവതരിപ്പിച്ചു.
സ്വാമി ആനന്ദതീർത്ഥന്റെ ആശ്രമത്തിൽ നടന്ന മിശ്രഭോജനത്തിലും, ജാതിനിഷേധ പ്രസ്ഥാനത്തിലും പങ്കെടുത്തതിനാൽ യാഥാസ്ഥിതികരായ സമുദായാംഗങ്ങൾ ശ്രീകണ്ഠപ്പൊതുവാളിന് ഭ്രഷ്ടു കല്പിച്ചു.
1946ൽ മദിരാശിയിലെ പ്രകാശം മന്ത്രിസഭയുടെ കാലത്ത് പൊതുവാൾ പയ്യന്നൂരിൽ ഖാദി കേന്ദ്രത്തിൽ ഉദ്യോഗസ്ഥനായി.
പിന്നീട് അദ്ദേഹം സോഷ്യലിസ്റ്റ് പാർട്ടിയിൽ അംഗമായി.
സർവ്വോദയം എന്ന ആശയത്തിൽ ആകൃഷ്ടനായി അദ്ദേഹം കോൺഗ്രസസ്സിലേയ്ക്കു മടങ്ങിവരുകയും, സർവ്വോദയപ്രവർത്തനങ്ങളിൽ ഏർപ്പെടുകയും ചെയ്തു.
1952ൽ കേരളസർവ്വോദയ സംഘത്തിൽ അംഗമായി.
ഭൂദാനകാഹളത്തിന്റെ സഹപത്രാധിപരായി.
1970ൽ ആ സ്ഥാനത്തു നിന്നും വിരമിച്ചു.
അദ്ദേഹം രണ്ടു തവണ വിവാഹം ചെയ്തിട്ടുണ്ട്.
ആദ്യ ഭാര്യ കെ.പി. ദേവിഅമ്മ.
അവരുടെ മരണശേഷം 1946 ൽ കെ.വി.കമലാവതി അമ്മയെ വിവാഹം ചെയ്തു.
1999 ജൂൺ 5ന് ശ്രീകണ്ഠപ്പൊതുവാൾ മരിച്ചു.
കൃതികൾ ഒരു കുടന്നപ്പൂ വിലങ്ങുപൊട്ടിയ മണ്ണ് മഴവില്ല് കൃഷ്ണപുഷ്പങ്ങൾ.
ഭൂദാനയജ്ഞം (കാലത്തിന്റെ വിളി) - ഓട്ടൻതുള്ളൽ നാടകം ആദ്യത്തെ തെറ്റ് ഈ ദാഹം രക്തത്തിനാണ് കാലത്തിന്റെ ആഹ്വാനം തിരിച്ചടി മാറുന്ന മനുഷ്യൻ സ്നേഹിക്കുന്ന പെണ്ണ് മറ്റ് കൃതികൾ ആചാര്യവിനോബാ സ്വാതന്ത്യത്തിന്റെ രക്തസാക്ഷികൾ മഹാത്മാ കബീർദാസ് മാമാങ്കം നൂറ്റാണ്ടുകളിലുടെ നാടകം രണ്ടായിരം കൊല്ലങ്ങൾക്കു മുമ്പ് (ബു ദ്ധമതവും ജൈനമതവും) അവലംബം ↑ പുറം കണ്ണികൾ ശ്രീകണ്ഠപ്പൊതുവാൾ.
എ.വി.
എ.വി. മുഹമ്മദ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/A.
V._Mohammed
കേരളത്തിലെ പ്രമുഖനായ മാപ്പിള പാട്ട് ഗായകനായിരുന്നു എ വി എന്ന രണ്ടക്ഷരത്തിൽ അറിയപ്പെട്ടിരുന്ന എ. വി. മുഹമ്മദ്‌ .
അറുപതുകളിൽ തുടങ്ങി 1995 ൽ മരിക്കുന്നത് വരെ മലയാളിയെ വിസ്മയപ്പെടുത്തുന്ന  നൂറിൽ പരം മാപ്പിളപാട്ടുകൾ എ വി കേരളത്തിനു സംഭാവന ചെയ്തു .
കേരള സംഗീത നാടക അക്കാദമി പുരസ്കാരം 1984-ൽ നേടിയിട്ടുണ്ട്.
60-ൽ പരം ഗ്രാമ ഫോൺ റെകോർഡുകൾ HMV കൊളംബിയ തുടങ്ങിയ കമ്പനികൾ വഴി ഇറങ്ങിയിട്ടുണ്ട് .
മലപ്പുറം ജില്ലയിലെ തിരൂരങ്ങാടിയിലാണ്‌ എ. വി. മുഹമ്മദിന്റെ സ്വദേശം.
പിതാവ്: ആഴി വളപ്പിൽ കുഞ്ഞിമൊയ്തീൻ തോണിക്കാരനായിരുന്നു   മാതാവ്: മമ്മത്തുമ്മ.
രണ്ടു സഹോദരിമാർക്കുള്ള ഏക സഹോദരനായിരുന്നു എ. വി.മുഹമ്മദ്‌ തിരുരങ്ങാടിലെ ആദ്യകാല കോണ്ഗ്രസ് പ്രവർത്തകനായിരുന്നു എങ്കിലും എല്ലാ രാഷ്ട്രീയ പ്രസ്ഥാനങ്ങൾക്ക്‌ വേണ്ടിയും പാടിയിട്ടുണ്ട് 1971  ബാബുരാജ്മൊത്ത് ആദ്യമായി നടത്തിയ ഗൾഫ്‌ പര്യടനത്തിൽ ഒരു നാടകം അവതരിപ്പിച്ചതിൽ അഭിനയിച്ചിരുന്നു.
അഴിമുഖം (1972) എന്ന ചിത്രത്തിൽ പാടുവാൻ വേണ്ടി പോകുമ്പോൾ മാതാവ് മരിച്ചതറിഞ്ഞു തിരിച്ചു വരുകയും അതിനെ തുടർന്ന് ബാബുരാജ് തന്നെ  "അഴിമുഖം കണികാണും പെരുമീനോ 
എന്റെ കരളിലു ചാടി വീണ കരിമീനോ?"
എന്ന പാട്ട് സ്വന്ത മായി പാടുകയുമാണുണ്ടായത്‌.
1994 ൽ ഹജ്ജു ചെയ്തു വന്നതിന്റെ അടുത്ത വർഷം 1995 മെയ്‌ 12 -നു തിരൂരങ്ങാടിയിലെ സ്വവസതിയിൽ വച്ച് എ. വി. മുഹമ്മദ് അന്തരിച്ചു.
ഹൃദയാഘാതം മൂലം മരിക്കുമ്പോൾ 63 വയസ്സായിരുന്നു.
തിരൂരങ്ങാടി നടുവിലെ പള്ളിയിലാണ് ഖബറടക്കിയത് .
അമ്പതുകളിലും തൊണ്ണൂറുകളിലും കേരളത്തിലെ കല്യാണ വീടുകളിലും  മുസ്ലിം ജീവിതത്തിന്റെ വൈകാരിക മണ്ഡലത്തിൽ ഏറെ ഇളക്കങ്ങൾ സൃഷ്ടിച്ച തനത് 'മാപ്പിളപ്പാട്ടുകളാണ്' എ. വി. മുഹമ്മദ് എന്ന പാട്ടുകാരനെ ആസ്വാദകർക്ക് പ്രിയങ്കരനാക്കിയത്.
ഹോട്ടൽ കച്ചവടമായിരുന്നു തൊഴിൽ   സ്‌കൂളിൽ പഠിക്കുന്ന കാലത്തുതന്നെ പാടുകയും എഴുതുകയും ചെയ്യുമായിരുന്നു.
എന്നാൽ സ്‌കൂൾ വിദ്യാഭ്യാസം പൂർത്തിയാക്കിയില്ല.
ഹോട്ടൽ നടത്തിപ്പുമായി കർണാടകയിലെ ശ്രീ മുഖത്തെയ്ക്ക് പോയി...
അവിടെ നിന്നും വര്ഷങ്ങള്ക്ക് ശേഷം നാട്ടിൽ സ്ഥിര താമസമാക്കുകയും ചെയ്തു.
ബാബുരാജ് ടീമിന്റെ ഒരു ഗാനമേളയിൽ എവിക്ക് പാടാൻ ഒരു അവസരം കിട്ടി ആ പാട്ടുകാരനെ ബാബുരാജിന് എറെ ഇഷ്ടപെടുകയും ബാബുരാജുമായി പരിചയപ്പെടുന്നതും,,, ബാബുരാജിന്റെ സംഗീതത്തിൽ എ വി പാടിയിട്ടുള്ള 60 ൽ പരം ഗാനങ്ങളിൽ ഒട്ടുമിക്കതും.
കെ ടി മൊയ്തീൻ, കെ ടി മുഹമ്മദ്‌ സഹോദരന്മാരുടെ മികച്ച രചനകളായിരുന്നു.
എൽ ആർ. ഇശ്വരി  എൽ ആർ അഞ്ജലി  പ്രശസ്ത ഗായികമാരാണ് എവിയുടെ കൂടെ പാടിയിട്ടുള്ളത്
അറബിമലയാളം എന്ന സാംസ്‌കാരിക ഭാഷയിൽ നിന്നും ഉറവയെടുത്ത  മനോഹര ശിൽപങ്ങളാണ് പരൻ വിധി  ചുമ്മാ വിട്ട് ചൊങ്കിൽ നടക്കുന്ന എന്ന് തുടങ്ങുന്ന ഗാനം  ജീവിത സമകാലികതയിൽ മരണത്തെ മറന്നു ജീവിക്കുന്നവരോടുള്ള മരണത്തെ കുറിച്ചുള്ള ഒരു ഒർമപ്പെടുത്തലാണ്  ഈ ഗാനം
" പരൻ വിധി ചുമ്മാ വിട്ട് ചൊങ്കിൽ നടക്കുന്ന ശുജ‌അത്ത് നമുക്കുണ്ട് നാട്ടിലേ കഥയെന്തെന്നറിവുണ്ടൊ നാളെ കിടക്കുന്ന ഖബറെന്ന് ഭയങ്കര വീട്ടിലേ എന്ന ഗാനം വീട്ടിലെ മെത്ത പിരിഞ്ഞ് നമുക്ക് കാട്ടിലാറടി മണ്ണാണ് ചേലിൽ ചെന്ന് കിടക്ക്ണി നമ്മുടെ മേലെ വരുന്നത് കല്ലാണ് ഇലയും നൽ തണ്ണീരതും ചേര്ത്ത് മണ്ണിനാലെ അടവാക്കും വിടവിനെ ബാറിലെ കനമേറും വിധം കല്ലും മണ്ണും അതിൻ മീതെ മറമാടും ഖബർ ബഹുജോറിലെ (പരൻ വിധി…) ഇഷ്‌ടജനങ്ങളെ വിട്ട് പിരിഞ്ഞ് കട്ടിലേറിപ്പോകുമ്പോൾ ഉറ്റവരെല്ലാം കരളും പൊട്ടി- ക്കരയുന്നുണ്ടകലുമ്പോൾ അകലുമ്പോൾ ഗൃഹത്തിലെ പെണ്ണ് പറയുന്നു ഉലകത്തിൽ തണി എനിക്കാരെന്ന് (പരൻ വിധി…). — " ”
അത് പോലെ “
"ആകെ ലോക കാരണ മുത്തൊളി യാ റസൂലേ ... ആദിചോതി പൂരണ ബിത്തൊളി  യാ റസൂലേ ... ഭീകരമാം ബഹു ദൈവത്വം വാണിടുന്ന കാലഘട്ടം വീര്യമുള്ള മനുഷ്യത്വം വേരറുത്ത സമയത്തിൽ .... " ”
എന്നാ ഗാനം ബഹുദൈവാരദനയെ വേരോടെ പിഴുതെറിഞ്ഞ മുഹമ്മദ്‌ നബിയുടെ മഹത്ത്വം വർണിക്കുന്ന ഗാനമാണ്
ആമിനാബി പെറ്റെ മുഹമ്മദു യാറസൂലേ  എന്ന് തുടങ്ങുന്ന പാട്ട് ഒരു നാടക ഗാനം കേൾക്കുന്ന പോലെ സുഖം നൽകുന്നു ...
അലങ്കാര സുവർക്കത്തിൻ അതൃപ്പം ചൊല്ലാം ആറ്റലാം നബിയാരെ കല്യാണമേ ...
എന്ന് തുടങ്ങുന്ന കല്യാണ പാട്ട് അക്കാലത്തെ കല്യാണ വേദികളിൽ  സ്ഥിരം കേട്ടുകൊണ്ടിരുന്നതായിരുന്നു.
" അഴകിൽ മികച്ചു നില്ക്കും യുസഫു നബി അവരെ അതൃപ്പപ്പെട്ടു സുലൈഖ ബീവി ... അത് കൊണ്ട് ഫലം കിട്ട തുഴന്നു ബീവി .... ഈ ഗാനം യൂസുഫു നബിയുടെ ചരിത്രമാണ്. ബിസ്മിയും ഹംദും സ്വലാത്തും ബിൻണ്ടതിയിൽ പിന്നെ വെന്തുരുകും ചിന്തയിൽ ദുആ ഇരന്നു പിന്നെ ... ദൈവ നാമത്തിലുള്ള ഒരു പ്രാർത്ഥന ഗീതം ഇലാഹായ പുരാനോട് ഇരവും പകലും തേടി ഖലീലായ ഇബ്രാഹീം നബിക്കുകിട്ടി മകനാം ഇസ്മായീൽ നബിയെന്ന കനക കട്ടി .. " ”
വൃദ്ധനായ പ്രവാചകൻ എബ്രഹാമിന്റെ പ്രാര്തനയുടെ ഫലമായി ലഭിച്ച മകൻ ഇസ്മായിലിനെ ബാലിയർപ്പിക്കുവാൻ .
ആവശ്യപ്പെടുന്നതിന്റെ ചരിത്രമാണ് ഈ ഗീതം “
" മാരനിണയായി വന്ന പൂമണവാട്ടി മാണിക്യ കല്ലിന്റെ എന്തൊരു വൃത്തി കല്യാണ പാട്ട്  " ”
മമ്പുറ പൂ മക്കാമിലെ മൌല നബിയുടെ വാതിലെ 
ഇമ്പപ്പൂവായ ഖുത്തുബൊലി  സയ്യിദലവി റളിയള്ള ...
കണ്ണിന്റെ കടമിഴിയാലെ പുന്നാരം പറയണ പെണ്ണെ
ചലച്ചിത്ര ഗാന ശൈലിയുമായി വേറിട്ട് നിന്നിരുന്ന മാപ്പിളപ്പാട്ട് ശാഖക്ക് ജനപ്രിയസംഗീതം നൽകിക്കൊണ്ട് ബാബുരാജ് തകർത്താടിയ  ഒരു കാലമുണ്ടായിരുന്നു.
മുസ്‌ലിം കല്യാണവീടുകളിലും കുറിക്കല്ല്യാണ പന്തലിലും ബാബുക്കയുടെ ശബ്ദത്തിലും ഈണത്തിലും പിറവിയെടുത്ത മാപ്പിളപ്പാട്ടുകൾക്ക് കല്യാണസദ്യകളേക്കാൾ പ്രിയമായിരുന്നു അക്കാലത്ത്.
എ വി മുഹമ്മദ് എന്ന മാപ്പിളപ്പാട്ട് ഗായകൻ അനശ്വരമാക്കിയ മിക്ക ഗാനങ്ങൾക്കും സംഗീതമൊരുക്കിയത് ബാബുരാജായിരുന്നു.
‘പരൻ വിധി ചുമ്മാ വിട്ട്….’
, ‘മനുഷ്യാ നീ മറന്നിടുന്നോ….’
, ‘ഇലാഹായ പുരാനോട്….’
, ‘പകലൽ നിശാനിങ്ങലം….’
, ‘ തകർത്താളീടണം നിൻ പാപമള്ളാ…’ , ‘ബിസ്മിയും ഹംദും സ്വലാത്തും….’
, അഴകിൽ മികച്ചു നിൽക്കും….
’ ‘ആക ലോക കാരണ മുത്തൊളി….’
എന്നീ ഗാനങ്ങളെല്ലാം ബാബുക്കയുടെ മാസ്മരിക സംഗീതത്തിൽ എ വി മുഹമ്മദ് അനശ്വരമാക്കി.
ഇസ്ലാമിക കഥകളെ ഇതിവൃത്തമാക്കി രചിക്കപ്പെട്ട അക്കാലത്തെ പല നാടകങ്ങളിലെയും പ്രധാന ആകർഷണം ബാബുക്ക ചിട്ടപ്പെടുത്തിയ ഗാനങ്ങളായിരുന്നു.
ഡോ. ഉസ്മാൻ-കെ ജി ഉണ്ണീൻ നാടകങ്ങളിലെ ‘ആശിച്ചപോലെ നടക്കൂല…’ ‘പൂച്ചെടി പൂവിന്റെ മൊട്ട്…’, ‘അലങ്കാരപദവിൽ കളിയാടും ഞാൻ….’
, ‘ദൂരെ ദൂരെ ദുനിയാവിന്നക്കരെ…’ എന്നീ ഗാനങ്ങൾക്ക് ഇന്നും കിഴക്കൻ ഏറനാട്ടിൽ വീര്യമുണ്ട്.
പി എൻ എം ആലിക്കോയ, പി എം കാസിം, എസ് എം കോയ എന്നീ സംഗീത കുലപതികളോടൊപ്പം നാടകങ്ങളുടെയും ഗാനമേളകളുടെയും വേദികളിൽ ബാബുരാജ് എന്ന പ്രതിഭയുടെ വളർച്ച കണ്ടവരാണ് മലബാറുകാർ.
അന്നത്തെ ആഘോഷരാവുകൾ പ്രിയങ്കരമാവുന്നത് ഹാര്-മോണിയപെട്ടികളിൽ ബാബുക്കയുടെ മെലിഞ്ഞു നീണ്ട കൈകൾ അമരുമ്പോഴായിരുന്നു.
മുൻ കാലഘട്ടത്തിലെ സമകാലീനരുടെ  സംഗീത സ്വപ്നങ്ങൾക്ക് മികവേകാൻ ബാബുക്കക്ക് സാധിച്ചു എന്നതാണ് അദ്ദേഹത്തിന്റെ വിജയം.
പകലിൽ നിശാനി ആലം പരിപാലക ഇന്തിസാന 
മലക്കെ സമാദി നൂന തക്ദീർ കാലം പ്രസ്ഥാന ...
" റഹ്മാനള്ള റഹീമുമള്ള റസാക്കും നീ യള്ളാ ഗഫൂറും റഊഫും രാജാധിരാജനുമായവൻ നീ അള്ളാ ... അകില ചരാചര വാഴും പരാപരനായവനെ അള്ളാ അകതികൾ ഞങ്ങൾ എന്നെന്നേയ്ക്കും ആയവനെ അള്ളാ തകർത്താളീടെണം എന പാപമള്ളാ ശുഭ സ്തുതി രാവുണർത്താൻ എത്തിയള്ളാ പകല രാവില പുകൾ വാൻ അർഹനള്ളാ പ്രതിഫല നാളിൻ എജമാനൻ നീയള്ളാ തരുണിമണി ബീവി ഖദീജ മാളിക മുകളിൽ കേറിയിരുന്നു തിരുതാഹ നബിയുടെ വരവിനെ കാണാൻ തുനിയുന്നെ അരുമപ്പൂ താഹ റസൂലുടെ വരവത് കണ്ടു ആശ പൂണ്ട് അൽഭുതമാം ഖൽബതിനുള്ളിൽ ഒതുക്കി വെയ്ക്കുന്നെ " ”
ഇന്ദിര, ൽ.
ആർ ഈശ്വരി, മോളി പ്രഭാവതി ജയഭാരതി തുടങ്ങി നിരവധി പേർ എ വി യോടൊപ്പം പാടിയിട്ടുണ്ട്.
ഭാര്യ: നഫീസ.
മക്കൾ: റഷീദ് (ഡ്രൈവർ കുവൈറ്റിൽ),  മറിയം, സുബൈദ, റാഫി (പ്രിന്റിംഗ് ടെക്നീഷ്യൻ - സൗദിയിൽ, സീനത്ത്, ശഹർ ബാനു, സാറ പുരസ്കാരങ്ങൾ സംഗീത നാടക അക്കാദമി അവാർഡ് 1971 ഖത്തർ സ്പോർട്സ് മിനിസ്ട്രി അവാർഡ് പി എസ് എം ഒ കോളേജ് തിരൂരങ്ങാടി സർഗ പ്രതിഭാ പുരസ്കാരം അവലംബം
എ.വി.എം. കനാൽ
തിരുവനന്തപുരം ജില്ലയിലെ പൂവാർ മുതൽ തമിഴ്‌നാട്ടിലെ മണ്ടയ്ക്കാട് വരെയുണ്ടായിരുന്ന ഒരു ഗതാഗത കനാലാണ് അനന്ത വിക്ടോറിയ മാർത്താണ്ഡവർമ്മ കനാൽ എന്ന എവിഎം കനാൽ .
പാർവ്വതി പുത്തനാർ പോലെ തിരുവനന്തപുരത്തിനു തെക്ക് കന്യാകുമാരിയുമായി ബന്ധിപ്പിക്കുന്നതിനുവേണ്ടിയാണ് 1860-ൽ ഈ കായൽ നിർമ്മിച്ചത്.
തിരുവിതാംകൂർ മഹാരാജാവായിരുന്ന ഉത്രം തിരുനാൾ മാർത്താണ്ഡവർമ്മ സ്വർണ തൂമ്പ കൊണ്ടാണു നിർമ്മാണം തുടങ്ങിയത്.
രാജാവിന്റെയും കുലദൈവമായ അനന്തപത്മനാഭന്റെയും ബ്രിട്ടീഷ് രാജ്ഞിയുടേയും പേരു ചേർത്താണ് കനാലിന് 'അനന്തവിക്ടോറിയ മാർത്താണ്ഡം കനാൽ' എന്നു നാമകരണം ചെയ്തത്.
തുടക്കത്തിൽ കുളച്ചലിനും പൂവാറിനുമിടയിലുള്ള കനാലാണ് പൂർത്തിയായത്.
മണക്കുടിയിൽ നിന്നും ഉപ്പും, നാഞ്ചിനാട്ടിൽ നിന്നും അരിയും മറ്റും തിരുവതാംകൂറിലേക്കെത്തിക്കലായിരുന്നു ഇതിന്റെ നിർമ്മാണത്തിന്റെ ഒരു പ്രധാന ഉദ്ദേശ്യം.
പൊഴിയൂർ, കൊല്ലൻകോട് , നീരോടി, മാർത്താണ്ഡംതുറൈ, വള്ളവിലൈ, ഇരവിപുത്തൻതുറൈ, തേങ്ങാപ്പട്ടണം, കുളച്ചൽ , കൊട്ടിൽപാട്, മണ്ടക്കാട് പുത്തൂർ എന്നിവിടങ്ങൾക്കൂടിയാണ് കനാൽ കടന്നുപോകുന്നത്.
ഇന്നത്തെ അവസ്ഥ
പൂവാർ ചെറിയ പാലം മുതൽ കനാലിന്റെ ഭാഗം തുടങ്ങുന്നു.
സംസ്ഥാനം രൂപവത്കരിച്ചപ്പോൾ കനാൽ കേരളത്തിന്റെയും തമിഴ്‌നാടിന്റെയും ഭാഗമായി.
അതിനാൽ ജലപാതയെ ഇരുസർക്കാരുകളും സംരക്ഷിക്കാതെയായി.
20 മീറ്ററിലധികം വീതിയുണ്ടായിരുന്ന കനാലിന് ഇപ്പോൾ പലയിടത്തും അഞ്ചു മീറ്ററോളമേയുള്ളൂ.
അവലംബം ↑ http://www.mathrubhumi.com/thiruvananthapuram/malayalam-news/poovar-1.1159037%5Bപ്രവർത്തിക്കാത്ത+കണ്ണി%5D ↑ http://www.thehindu.com/todays-paper/tp-national/tp-tamilnadu/time-to-renovate-avm-canal/article4260811.ece ↑ http://www.mathrubhumi.com/thiruvananthapuram/malayalam-news/poovar-1.1515931%5Bപ്രവർത്തിക്കാത്ത+കണ്ണി%5D ↑ http://www.thehindu.com/todays-paper/tp-national/tp-tamilnadu/Plea-for-renovation-of-AVM-Canal/article15151443.ece
എ.വി. കുഞ്ഞമ്പു ഇംഗ്ലീഷ് വിലാസം https://ml.wikipedia.org/wiki/A.
V._Kunhambu
കേരളത്തിന്റെ പ്രത്യേകിച്ചും ഉത്തരമലബാറിന്റെ പ്രാദേശിക ചരിത്രത്തിൽ അറിയപ്പെടുന്നൊരു വ്യക്തിയാണ്‌ എ.വി. കുഞ്ഞമ്പു .
കരിവെള്ളൂർ സമരത്തിൽ പങ്കെടുത്തും, തിരുവിതാംകൂറിൽ കമ്മ്യൂണിസ്റ്റ് പാർട്ടി രൂപപ്പെടുത്തുന്നതിൽ പ്രധാന പങ്കു വഹിച്ചതിന്റെ പേരിലുമാണ്‌ എ.വി. എന്ന ചുരുക്കപ്പേരിലറിയപ്പെടുന്ന എ.വി. കുഞ്ഞമ്പു അറിയപ്പെട്ടത് .
ജീവിതാവസാനം വരെ തൊഴിലാളി വർഗ്ഗത്തിന്റെ ക്ഷേമത്തിനായി പ്രവർത്തിച്ചു.
സാധാരണ കുടുംബത്തിലാണ് ജനിച്ചത്.
വിദ്യാഭ്യാസം പൂർത്തീകരിക്കാൻ കഴിഞ്ഞില്ല.
ചെറുപ്രായത്തിൽ തന്നെ ദേശീയപ്രസ്ഥാനത്തിലേക്ക് പ്രവേശിച്ചു.
കോൺഗ്രസ്സ് അംഗമായി വിവിധ സമരങ്ങളിൽ ഏർപ്പെട്ടു.
പലതവണ ജയിൽ ശിക്ഷ അനുഭവിച്ചു.
കോൺഗ്രസ്സിന്റെ പ്രവർത്തനങ്ങളിൽ നിരാശനായ കുഞ്ഞമ്പു, വിപ്ലവാശയങ്ങളോട് താൽപര്യം പ്രകടിപ്പിച്ചു തുടങ്ങി.
പി. കൃഷ്ണപിള്ളയുമായുള്ള പരിചയം കുഞ്ഞമ്പുവിന്റെ മുന്നിൽ സോഷ്യലിസത്തിന്റെ പാത തുറന്നിട്ടു.
കർഷകരെ സംഘടിപ്പിക്കാൻ മുന്നിട്ടിറങ്ങി.
കേരളത്തിൽ കമ്മ്യൂണിസ്റ്റ് പാർട്ടി രൂപീകരിച്ചപ്പോൾ അതിലംഗമായി.
കമ്മ്യൂണിസ്റ്റ് പാർട്ടി രണ്ടായപ്പോൾ സി.പി.ഐ.എമ്മിന്റെയൊപ്പം നിന്നു.
സി.പി.ഐ(എം) രൂപീകരിച്ചപ്പോൾ മുതൽ അതിന്റെ സംസ്ഥാന കമ്മിറ്റിയംഗമായിരുന്നു.
കണ്ണൂർ ജില്ലാ സെക്രട്ടറിയായി ദീർഘകാലം പ്രവർത്തിച്ചിരുന്നു.
മൂന്നാം കേരള നിയമസഭയിലും നാലാം കേരള നിയമസഭയിലും പയ്യന്നൂർ നിയോജകമണ്ഡലത്തെ പ്രതിനിധീകരിച്ചിരുന്നു.
1957-1958 കാലഘട്ടത്തിൽ രാജ്യസഭാംഗം ആയിരുന്നു.
കമ്യൂണിസ്റ്റ് നേതാവും സ്വാതന്ത്ര സമര സേനാനിയുമായ, കെ. ദേവയാനിയാണ് ഭാര്യ.
പ്രശസ്ത കവിയായ കരിവെള്ളൂർ മുരളിയടക്കം ആറു് മക്കളുണ്ടു്.
മൂത്ത മകൾ ആയ രാധ മരണപെട്ടു.